गुवाहाटी : मिरु सरकारनि हादोरसा नखर मनट्री किरेन रिजिजु आ  25  जुलाइआव राज्य' सभानि मेलाव  2014  माइथायनि सिगां जाय हिन्दु बांग्लादेसिया आसामाव हाबफैदों बिथांमोनहा आयेन बेरेखा नङा होन्नाय रावआ असमिया माहारिनि थाखाय गिख्रंथाव होन्नानै दुलाराय आसाम फरायसा आफादा ब्रिहस्पथिबाराव बुङो ।द' बोसोर गुबुनारिफोरनि हेंथा नांबोबाय थानाय दुलाराय आसाम फरायसा आफादा बुङोदि - रिजिजु बुंनाय रावआ थागिबि असमिया माहारिखौ गावनि हायावनो माइनरिथि खालामनो थाखाय बुंदों ।ए.ए.एस.एउ नि आफादगिरि दिपांक कुमार नाता बुङोदि " जाय  1971  माइथायनि  24  मार्चनि उनाव आयेन बेरेखायै गुबुनारिफोर हाबफैदों बिथांमोनि गिलिर लेरथायखौ आसामाव सासेबो मानिनानै लाखिनो हाया " होन्ना बुङो ।